อุ้ม-ธีราทร ขอร้อง อย่าทำให้ทีมชาติไทยถูกฟีฟ่าแบน
วันที่ 21 ม.ค. อุ้ม ธีราทร บุญมาทัน แบ็กซ้ายกัปตันทีมชาติไทย และทีมบุรีรัมย์ ยูไนเต็ด โพสต์ข้อความลงบนเฟซบุ๊กของตัวเอง ขอร้องให้ทุกฝ่ายหยุดการกระทำที่อาจส่งผลทำให้ ทัพช้างศึก ทีมชาติไทย โดนสหพันธ์ฟุตบอลนานาชาติ (ฟีฟ่า) สั่งแบน หลังจากตอนนี้กำลังมีความวุ่นวายเกี่ยวกับการเลือกตั้งนายกสมาคมฟุตบอลแห่งประเทศไทย,จากกรณีที่มีบางสโมสร ยื่นฟ้องต่อศาลปกครอง เพื่อให้มีคำสั่งชั่วคราวไม่ให้มีการเลือกตั้ง 30 เสียงลีกภูมิภาค ในวันที่ 22 ม.ค.เรื่องนี้  ซึ่งทาง ฟีฟ่า ได้ส่งหนังสือให้ไปถอนฟ้องทันที เพราะหากไม่ถอนฟ้องจะทำการแบนไทยทันทีที่ศาลรับคำร้อง โดยล่าสุด กัปตันทีมชาติไทย ออกมาเรียกร้องให้ทุกฝ่ายอย่าทำอะไรที่จะเสี่ยงทำให้ทีมชาติไทยโดนแบน เพราะแข้งช้างศึกทุกคนทุ่มเทกันเต็มที่มาตลอด ไม่อยากให้ต้องมาตกม้าตายกันง่ายๆ,ล่าสุด อุ้ม ธีราทร โพสต์ข้อความด้วยความรู้สึกเจ็บปวดในเรื่องดังกล่าวว่า หยุดการกระทำที่จะทำให้ทีมชาติไทยโดนแบนเถอะ ผมขอร้องทุกคนเล่นมาเหนื่อยและทุกคนมีความหวังที่จะเข้ารอบต่อไป ไปให้มันไกลและให้มันสุดที่สุด อย่าให้ความทุ่มเทของพวกเราต้องมาหยุดแค่เรื่องไม่เป็นเรื่องแค่นี้เลย ผมอยากสู้ต่อไปกับรอบต่อไปจริงๆ ได้โปรดอย่าทำให้ทีมชาติไทยโดนแบน ผมขอร้องครับ
อุ้ม ธีราทร บุญมาทัน แบ็กซ้ายกัปตันทีมชาติไทย โพสต์เฟซบุ๊กขอร้องให้ทุกฝ่ายหยุดการกระทำที่อาจส่งผลทำให้ ทีมชาติไทย โดนแบนจากฟีฟ่า
ช้างศึก,ทีมชาติไทย,ฟีฟ่า,ธีราทร บุญมาทัน,ข่าวกีฬา,ข่าว,ไทยรัฐออนไลน์